b'\n_START_ARTICLE_\nCista Provo\n_START_SECTION_\nO op\xc4\x87ini\n_START_PARAGRAPH_\nOp\xc4\x87ina je osnovana 24. travnja 1993. godine temeljem Zakona o lokalnoj samoupravi i upravi izdvajanjem iz dotada\xc5\xa1nje op\xc4\x87ine Imotski. Dan Op\xc4\x87ne Cista Provo je blagdan Svetog Petra - 29. lipnja.\n_START_SECTION_\nIme\n_START_PARAGRAPH_\nIme je ikavski oblik rije\xc4\x8di cesta, dok je "Provo" u imenu do\xc5\xa1ao od oblika Prhovo.\n_START_SECTION_\nOp\xc4\x87inska naselja\n_START_PARAGRAPH_\nU sastavu op\xc4\x87ine je 6 naselja (stanje 2006.), to su: Ar\xc5\xbeano, Biorine, Cista Provo, Cista Velika, Dobranje i Svib.\n_START_SECTION_\nPovijest\n_START_PARAGRAPH_\nU prvoj polovici 17. stolje\xc4\x87a je u Cisti do\xc5\xa1lo do prvog stupnja odvajanja od starohrvatske \xc5\xbeupe Radobilje kojoj je pripadalo od starina. Iako je jo\xc5\xa1 bila dijelom te velike \xc5\xbeupe, u Cisti je ve\xc4\x87 bio kapelan koji je u njoj boravio i slu\xc5\xbebovao, neovisno o Radobilji._NEWLINE_Godine 1754. se izri\xc4\x8dito u crkvenim papirima biskupa Pacifika Bizze nagla\xc5\xa1ava da su Kre\xc5\xa1evo i Katuni glavna sela u \xc5\xbeupi Radobilji, a da su u \xc5\xbeupi jo\xc5\xa1 Blato, Nova Sela, Cista, Dobranje i Svib._NEWLINE_Godine 1825. se Cista dodatno odvaja, iako je i dalje pod Radobiljom - mjesto vodi svoje odvojene matice._NEWLINE_Godine 1845. se Cista odvaja od Radobilje (matice je imala Cista odvojeno ve\xc4\x87 od 1825.).'